«Γουακαμόλε» μανιταριού με πράσινη σαλάτα και σουσαμένια σάλτσα
Το ιδιαίτερο μανιταράτο γουακαμόλε μπορούμε να το σερβίρουμε και σκέτο σε μπολ σαν άλειμμα, συνοδεύοντας με μικρά παξιμάδια, κριτσίνια ή τραγανές αραβικές πίτες.
2 μέτρια αβοκάντο, καθαρισμένα  , 300 γρ. λευκά μανιτάρια, καλά σκουπισμένα με νοτισμένη πετσέτα και ψιλοκομμένα (καλύτερα στον πολυκόφτη: τα βάζουμε στον κάδο  και πατάμε 2-3 φορές τον διακόπτη, στιγμιαία, μέχρι να ψιλοκοπούν αλλά να μην πολτοποιηθούν) , 40-50 ml χυμός λεμονιού (ή όσο λεμόνι μάς αρέσει)  , τα φύλλα από 1 μάτσο μαϊντανό, ψιλοκομμένα  , 1 μικρό ξερό κρεμμύδι, σε πολύ ψιλά καρέ  , 1/2 μικρή πιπεριά τσίλι, ψιλοκομμένη (αυξομειώνουμε  την ποσότητα ανάλογα με  τα γούστα μας στα καυτερά)  , 1 κουτ. σούπας ελαιόλαδο, 40 ml μηλόξιδο , 30 ml σάλτσα σόγιας , 100 ml ελαιόλαδο , 2 κουτ. γλυκού καστανή ζάχαρη , 3 κουτ. σούπας σουσάμι  , αλάτι, φρεσκοτριμμένο πιπέρι, 300 γρ. ανάμεικτες πρασινάδες εποχής (ρόκα, μαρούλι, γαλλική, λόλα κ.ά.) –  υπάρχουν και έτοιμες, συσκευασμένες σε σακουλάκια, στα μανάβικα των σούπερ μάρκετ
Για να φτιάξουμε το «γουακαμόλε» μανιταριού με πράσινη σαλάτα και σουσαμένια σάλτσα ξεκινάμε με την σάλτσα και χτυπάμε καλά όλα τα υλικά για τη σάλτσα στον πολυκόφτη που διαθέτουμε.Σε ένα μπολ χοντροθρυμματίζουμε με το  πιρούνι τα αβοκάντο, προσθέτουμε τα υπόλοιπα υλικά και ανακατεύουμε να αναμειχθούν.Σε μια πιατέλα απλώνουμε την πρασινάδα και από πάνω το «γουακαμόλε» μανιταριού.Περιχύνουμε με τη σάλτσα, αφήνουμε περίπου 10 λεπτά  να αρωματιστούν και σερβίρουμε το «γουακαμόλε» μανιταριού με πράσινη σαλάτα και σουσαμένια σάλτσα.
Αβοκάντο,Μανιτάρια,Light,Vegan,Χορτοφαγικά